- 6.5 V prípade zámeru realizovať nástup nového subdodávateľa a taktiež zámeru realizovať zmenu pôvodného subdodávateľa je Zhotoviteľ povinný písomne informovať Objednávateľa do piatich pracovných dní odo dňa uzatvorenia zmluvy so subdodávateľom, taktiež je Zhotoviteľ povinný oznámiť Objednávateľovi akúkoľvek zmenu údajov o subdodávateľovi.
- 6.6 Zhotoviteľ ako aj každý subdodávateľ, ktorý má povinnosť zapisovať sa do registra partnerov verejného sektora, musí byť v ňom zapísaný v zmysle § 11 zákona o verejnom obstarávaní.
- 6.7 Ak došlo k výmazu subdodávateľa z registra partnerov verejného sektora, je Zhotoviteľ povinný túto skutočnosť oznámiť Objednávateľovi a zároveň nahradiť takéhoto subdodávateľa subdodávateľom, ktorý má povinnosť zapisovať sa do registra partnerov verejného sektora, a ktorý je v ňom zapísaný v zmysle § 11 zákona o verejnom obstarávaní.
- 6.8 Každý subdodávateľ musí spĺňať podmienky podľa príslušných ustanovení zákona o verejnom obstarávaní, pričom Objednávateľ osobitne overí, že každý subdodávateľ, vybraný Zhotoviteľom spĺňa alebo najneskôr v čase plnenia zmluvy bude spĺňať podmienky podľa § 32 ods. 1 písm. e) a f) zákona. Ak subdodávateľ nepreukáže splnenie podmienok podľa § 32 ods. 1 písm. e) a f) zákona zápisom v zozname hospodárskych subjektov, je povinný predložiť doklady podľa § 32 ods. 2 zákona o verejnom obstarávaní preukazujúce splnenie podmienok podľa § 32 ods. 1 písm. e) a f) zákona. K rovnakej povinnosti Zhotoviteľ písomne zaviaže aj svojich subdodávateľov voči ich prípadným subdodávateľom tak, aby v celom subdodávateľskom reťazci všetci dodávatelia spĺňali alebo najneskôr v čase plnenia zmluvy budú spĺňať podmienky podľa § 32 ods. 1 písm. e) a f) zákona. Objednávateľ ďalej osobitne overí, že u príslušného subdodávateľa neexistujú dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní.
- 6.9 Zhotoviteľ zodpovedá za vady, ktoré má tovar a jeho inštalácia pri prevzatí Objednávateľom a za vady, ktoré sa vyskytnú po prevzatí tovaru a jeho inštalácii počas záručnej doby.
- 6.10 Ak sa v priebehu záručnej doby prejaví akákoľvek vada, je Zhotoviteľ povinný začať jej odstraňovanie najneskôr do 24 hodín od jej nahlásenia Objednávateľom. Zhotoviteľ sa zaväzuje po doručení reklamácie uskutočniť opravu najneskôr do 30 dní odo dňa jej oznámenia Objednávateľom Zhotoviteľovi.
- 6.11 Zhotoviteľ sa zaväzuje, že dodaný tovar, ktorý je predmetom plnenia, je novovyrobený, doteraz nepoužívaný a zodpovedá požadovanej kvalite. Príslušné technické podmienky, alebo normy budú uvedené na doklade (záručnom liste) k tovaru, na ktorom bude uvedený mesiac a rok výroby.
- 6.12 Zhotoviteľ poskytuje Objednávateľovi záruku za akosť predmetu plnenia. Tovar bude po záručnú dobu spôsobilý na použitie na obvyklý účel a zachová si obvyklé vlastnosti. Zhotoviteľ poskytuje Objednávateľovi záruku na tovar a jeho inštaláciu v záručnej dobe 24 mesiacov. Záručná doba začína plynúť dňom prevzatia tovaru Objednávateľom po jeho inštalácii podľa tejto zmluvy.
- 6.13 Zhotoviteľ garantuje dodávky náhradných dielov a servis po dobu minimálne 24 mesiacov od uvedenia zariadenia do prevádzky.
- 6.14 Objednávateľ je povinný reklamáciu písomne oznámiť zhotoviteľovi na adresu sídla uvedenú v článku I. zmluvy, bez zbytočného odkladu po zistení vád, najneskôr do uplynutia dohodnutej záručnej doby. Zhotoviteľ potvrdí Objednávateľovi doručenie reklamácie. V prípade uplatnenia reklamácie zo strany Objednávateľa záručná doba prestáva plynúť a začína znova plynúť dňom prevzatia a odovzdania vymeneného tovaru vrátane inštalácie bez vád.

Oznámenie o reklamácii musí obsahovať:

- • zmluvy, podľa ktorej bol tovar dodaný a inštalácia vykonaná, • zmluvy, podľa ktorej bol tovar dodaný a inštalácia vykonaná,
- • dodacieho listu tovaru, • dodacieho listu tovaru,
- • a označenie reklamovaného tovaru, • a označenie reklamovaného tovaru,
- • vady. • vady.
- 6.15 Zhotoviteľ je povinný o termíne a spôsobe vyriešenia reklamácie informovať Objednávateľa do 5 dní odo dňa doručenia reklamácie Zhotoviteľovi.